Nagmerries is nie ‘n man (vrou) se maat nie … | Maryke van Rensburg
praat oor pienk pantoffels en silwer bikinis
Argiewe van Litnet
My Litnet Blog
Ek dink dis Liefde?
← Partykeer is mens net geseënd … en dis dit!
Ek hunker … →
Nagmerries is nie ‘n man (vrou) se maat nie …
So ‘n paar weke terug was ek heel haantjie uitnek op ‘n mede Facebooker se blad waar ek ge’brag’ het dat ek my anti depressante soos ‘n warm patat gelos het, sommer net so in September laas jaar. Was sommer moeg om elke aand pille te drink. En ek moet eerlik sê, ek het nie nagevolge gehad nie …. tot …
Ek mettertyd agtergekom het dat ek net glad nie kan slaap nie! So, toe is ek terug na die dokter en die .. trap my toe so uit omdat ek die pille net so gelos het. Weer vertel van die brein wat nie Serotonien vervaardig nie, en dat ek mos nou weet ek het die probleem en dat ‘net slaappille’ nie my probleem gaan oplos nie.
So moes ek toe nou ‘hoed in die hand’ gaan omverskoning vra vir die Facebooker en ewe gedwee weer die pille begin drink. Ek slaap darem nou.
Maar jong, as ek nou die aand besluit om ‘n nagmerrie te hê, dan hê ek hom behoorlik! So droom ek dat daar ‘n massamoordenaar in die dorp is. En oral waar ek gaan is mense met elektriese saaglemme in hulle koppe, hulle sit net daar met die lemme wat so stadig woer-woer … en toe op die einde spoor ek die moordenaar op en die probeer toe ook die saagding in my kop plant, maar vir een of ander rede het ek so ‘n laaaaang mes in die hande en ek oorwin hom met ‘n netjiese ooghou. Maar dis toe ek wakker skrik met die alleraaklikgste hoofpyn! Dit klop teen my slape en ek kan skaars deur my oë sien. Strompel toe maar kombuis toe vir ‘n paar Comprals en wonder bo wonder … voor ek die pille moet sluk, is die hoofpyn net weg. Net so … sonder rede!
En hier sit ek nou, 04:30, wawyd wakker en wag vir die son om op te kom!
Gelukkig gaan dit ‘n heerlike dag wees want Lifiki se kinders kom kuier en ek gaan die kleingoed weer sien! Dit maak op vir enige nagmerrie.
Nou gaan ek maar aangaan met werk tot dit tyd is om ‘op te staan’. Hoop julle het ‘n wonderlike dag!
By pienkpantoffels  Posted in Uncategorized
14 comments on “Nagmerries is nie ‘n man (vrou) se maat nie …”
Maart 29, 2015 @ 11:55 vm
Daar word vertel dat drome die asblik van mens se doen en late is..of iets wat jy lees en hoor..word so saamgebondel in die onderbewuste en dan kom dit soos potjiekos in ‘n droom na vore..deurmekaargeskommel..minstens weet ons daai saaglem was toe al die tyd ‘n hoofpyn wat jou gepla het!!
Maart 29, 2015 @ 4:37 nm
🙂 Ek was ook nogals verlig oor die saaglem ding. Maar was nie lekker nie.
Maart 29, 2015 @ 1:11 nm
Jy moet movies maak van jou drome. Scary movies!
Maart 29, 2015 @ 4:38 nm
Praat jy Lewies!
Maart 30, 2015 @ 10:09 vm
Die stront wat ‘n mens darem maar kan droom. Het jy al jou drome geredigeer? Sommer so in jou slaap, wanneer die drome darem maar net te dik vir ‘n daaler raak? Ek het al. Hoe weird is dit?
Maart 30, 2015 @ 1:55 nm
Dis flippen weird. As ek weer droom gaan ek dit probeer!
Maart 30, 2015 @ 11:30 vm
Oeeee daai nagmerries! 😯
LOL! Ja jong … hopelik droom ek nie vinnig weer die een nie!
Maart 30, 2015 @ 11:31 vm
Daar was ‘n tyd wat ek weggevlieg het van ‘n nagmerrie wat bly kom en kom… dit het nogals gewerk. Weghardloop help mos niks.
Maart 30, 2015 @ 1:56 nm
Ja, hardloop … mens hardloop mos so op een plek! Vlieg klink beslis beter.
Maart 31, 2015 @ 3:26 nm
Ek kan net sulke twak droom… jy moenie weer jou pilletjies los nie.
Maart 31, 2015 @ 3:43 nm
Sal nie weer nie 🙂
Maart 31, 2015 @ 3:40 nm
Hiehiehie – neewat, ek dink die nagmerries is maar omrede van die slaappille. My ma het ook sulke nagmerries gehad wannneer sy haar pille gedrink het. Miskien die liggaam wat teen die simptome stry, weet nie.
Ekself like natuurlik nie anti-depressante nie, ek sou verkies om eerder die oorsaak/wortels van jou slapelose nagte te identifiseer. Maar, glo ek jy sal die beste weet. Skryf maar weer vir ons sulke lekker stories as jy nie kan slaap nie …
Maart 31, 2015 @ 3:41 nm
Dankie Spokie! Nee jong, hier weet ek beslis nie van beter nie. Ek drink maar die goed want ek moet slaap en die dokter sê so 😦
Los jou mening ... Kanselleer die reaksie
Funky Facebook Fan Pages
Soek jou hier, soek jou daar …
Dat ons net mens is
Die slaafse neiging
Plaas het ek maar …
Hoog Aangeskryf :-)
Laat ek jou Vonk!
Jou Vonkpos adres vir My Vonkos Adres
Bly Op Datum!
Ek Beloer Die Bloggers
Stone Maiden Diaries
Januarie 2009 (4)
Volg my Blog
afrikaans, gedigte, gedagtes
Ek lees hulle
South Africa | Rehab and Drug Support
Mrs van der Walt
Web hosting company India , Domain Name Registration
Cloud Info is a fast growing organisation which takes pride in providing 100% customer satisfaction . Our commendable services includes web hosting , Domain Name Registration, Dedicated Servers.
Spraak-, taal- en gehoorterapeut. Digter. Lewenslange student. Reisiger. Liefhebber van woorde, musiek en Afrika. Deur Genade gered en deur Liefde vrygespreek.
'hoe buitengewoon gewone dinge - soos die aard van die mens se gees en die mens se manier van kyk.' George Weideman
Call us 'cos we're awesome
Kabelo TheEagle Visser
I am individualized expression of GOD Designed and created by HIM only. So i only write about God because He is the one WHO created me after-all.
- and other thoughts......
Soos 'n loom akkedis, bruin gebak deur afstand en tyd
Weskus. Woordkuns. Waarhede.
Ad Lib / Uit die vuis
Waar ek kan blaf oor alles wat my gelukkig maak en waaroor ek my mond wil spoel
ek skryf oor alles en nog wat.
Eeze Wordpress South Africa
Your WordPress Web Hosting Solution in S.A
Steve H. Mills
on Life, the Universe and...
marketing, communications, copywriting, content